Διεθνές Αεροδρόμιο Σαραγόσας

Το αεροδρόμιο της Σαραγόσας βρίσκεται 10 χιλιόμετρα νοτιοδυτικά της πόλης της Σαραγόσας, κοντά στην περιοχή της Garrapinillos. Είναι ένας αερολιμένας κοινής πολιτικής και στρατιωτικής χρήσης, που μοιράζεται διαδρόμους και ορισμένες εγκαταστάσεις με την Αεροπορική Βάση της Σαραγόσα.

Το 2017 εξυπηρέτησε 438.035 επιβάτες και ταξινόμησε 142.185 τόνους φορτίου.

 Ιστορία 
Τον Δεκέμβριο του 2007 το αεροδρόμιο έφτασε για πρώτη φορά τους 500.000 επιβάτες 

Με την ευκαιρία της έκθεσης Expo Zaragoza 2008 έγινε μια ολική ανακαίνιση με τη δημιουργία αρκετών θέσεων στάθμευσης. Το κτίριο, σχεδιασμένο από το αρχιτεκτονικό γραφείο Vidal y Asociados  άνοιξε για το κοινό το Μάρτιο του 2008. Ο παλιός τερματικός σταθμός είναι κλειστός. Είναι ένα κτίριο διατηρητέο και χρησιμοποιείται για την AENA.

Στις αρχές Νοεμβρίου 2009 εγκαταστάθηκε σύστημα τυφλής προσγείωσης αεροσκαφών (ILS ακρωνύμιο στα αγγλικά) που έδωσε τη δυνατότητα στο αεροδρόμιο να εξυπηρετεί αεροπλάνα, ακόμη και σε συνθήκες ακραίων καιρικών φαινομένων ή ομίχλης.

Το αεροδρόμιο της Σαραγόσας βρίσκεται γεωγραφικά μεταξύ της Μαδρίτης και της Βαρκελώνης, και από το 2009 είναι τρίτο στην Ισπανία σχετικά με τον όγκο των εμπορευμάτων που μεταφέρονται. Μεταξύ 2005 και 2011, αυτό το είδος της κίνησης αυξήθηκε κατά 962% 

Το 2011 ξεπέρασε τους 750.000 επιβάτες, σημειώνοντας ρεκόρ, καθώς στα επόμενα χρόνια το ποσοστό αυτό μειώθηκε.

Τον Ιούνιο του 2016 στο αεροδρόμιο της Σαραγόσας τέθηκε σε λειτουργία το νέο σύστημα προσγείωσης ILS (Instrument Landing System) κατηγορίας II / III, το οποίο επιτρέπει τη λειτουργία σε συνθήκες χαμηλής ορατότητας έως και μηδενικής.

 Υποδομές 

 Τερματικός σταθμός επιβατών 
μικρογραφία|δεξιά

Ο τερματικός σταθμός επιβατών, που άνοιξε το Μάρτιο του 2008, έχει: 
 15 σταθμούς check-in
 6 πύλες επιβίβασης
 3 ζώνες παραλαβής αποσκευών
 2 εστιατόρια
 2 εμπορικά καταστήματα
 11 θέσεις στάθμευσης αεροσκαφών

  Τερματικός σταθμός εμπορευμάτων 
Ο αερολιμένας διαθέτει διάφορες εταιρίες: ACL Ground Services, Groundforce Cargo και TNT.

  Διάδρομοι 
Το αεροδρόμιο διαθέτει 2 παράλληλους διαδρόμους:
 12L/30R: 3032x45m
 12R/30L: 3718x45m

  Αεροπορική-στρατιωτική βάση  
Το διεθνές αεροδρόμιο της Σαραγόσας περιλαμβάνει επίσης τη στρατιωτική αεροπορική βάση που ονομάζεται Valenzuela. Η βάση, μία από τις μεγαλύτερες του ΝΑΤΟ, έχει έκταση 23 km² και περίμετρο 36 km και απασχολεί περίπου 2.300 άτομα.

Εξυπηρετεί την αεροπορική βάση των ΗΠΑ εδώ και δεκαετίες. Χρησιμοποιήθηκε από την Πολεμική Αεροπορία των Ηνωμένων Πολιτειών (USAF) από το 1958 έως το 1994. Ήταν μια από τις 3 αεροπορικές βάσεις του USAF στην Ισπανία κατά τη διάρκεια του Ψυχρού Πολέμου, μαζί με τις Torrejón και Morón, της Μαδρίτης του 1953, σύμφωνα με τη συμφωνία που υπογράφηκε μεταξύ Ισπανίας και Ηνωμένων Πολιτειών κατά τη διάρκεια της δικτατορίας του στρατηγού Φράνκο.

Οι Ηνωμένες Πολιτείες διατηρούν ακόμα ορισμένα κτίρια που χρησιμοποιήθηκαν ως κατοικία κατά την εκτόξευση των διαστημικών πυραύλων, δεδομένου ότι το αεροδρόμιο ήταν μια βάση σε περίπτωση που έπρεπε να γίνει προσγείωση έκτακτης ανάγκης.

 Προορισμοί 
 Εσωτερικού 

ΠόληΌνομα ΑεροδρομίουΑεροπορικές εταιρίεςΕσωτερικούΊμπιζαΑεροδρόμιο Ίμπιζας Volotea /  Vueling (ξεκινάει στις 25/06/2018)ΜαχόνΑεροδρόμιο Μινόρκας Volotea ΜαγιόρκαΑεροδρόμιο  Πάλμα Μαγιόρκα Air Europa /  Vueling /  VoloteaΤενερίφηΑεροδρόμιο Τενερίφης (Βόρειο) Vueling

 Ευρώπη 

Πόλη ανά χώραΌνομα αεροδρομίουΑεροπορικές εταιρίεςΜόναχοΔιεθνές Αεροδρόμιο του Μονάχου Volotea (ξεκινάει τον Ιούνιο του 2018) ΒρυξέλλεςΑεροδρόμιο Σαρλερουά Ryanair ΛονδίνοΔιεθνές Αεροδρόμιο Στάνστεντ RyanairΚλουζ-ΝαπόκαΑεροδρόμιο Κλουζ-Ναπόκα Wizz AirΒουκουρέστιΔιεθνές Αεροδρόμιο Οτοπένι Wizz Air ΜιλάνοΑεροδρόμιο Μπέργκαμο Όριο αλ Σέριο RyanairΒενετίαΔιεθνές Αεροδρόμιο Μάρκο Πόλο Volotea (ξεκινάει τον Ιούνιο του 2018)ΠαρίσιΑεροδρόμιο του Μποβέ Ryanair

 Στατιστικά στοιχεία 
Το 2017, ο αερολιμένας διακίνησε 438.035 επιβάτες, αντιπροσωπεύοντας αύξηση 4,4% σε σχέση με το προηγούμενο έτος, 7,965 πτήσεις που έφεραν αύξηση 9,6% σε σύγκριση με το 2016 και όγκο φορτίου 142.185.207 κιλά φορτίου, αύξηση κατά 29,1% από το 2016. Έτσι, κατετάγη τρίτος αερολιμένας στην Ισπανία σε όγκο φορτίου. Το 50% του φορτίου είχε σχέση με τα κλωστοϋφαντουργικά προϊόντα.

Πρέπει να σημειωθεί ότι το 2008 πραγματοποιήθηκε στη Σαραγόσα η Διεθνής Έκθεση Expo, η οποία αναμφισβήτητα ευνόησε την αύξηση του αριθμού των ταξιδιωτών και η ανάπτυξη των Logistics οδήγησε σε απότομη αύξηση του αριθμού των φορτίων που έχουν ήδη τοποθετήσει τη Σαραγόσα στην τρίτη θέση στα αεροδρόμια στην Ισπανία όσον αφορά το φορτίο.
 Στατιστικά στοιχεία ανά έτοςΈτος2000200120022003200420052006200720082009Επιβάτες246.720222.167228.557228.069215.213381.849435.881512.184594.952528.313Πτήσεις10.93210.45410.65510.7489.3869.90611.40814.57514.58412.746Εμπορεύματα (Kg)3.613.6342.194.5403.144.9253.365.5629.160.2823.854.9615.928.68520.151.39021.438.89436.936.345
Έτος20102011201220132014201520162017Επιβάτες605.912751.097551.406457.595418.576423.873419.387438.035Πτήσεις12.71111.9709.3017.5977.0397.0507.2697.965Εμπορεύματα (Kg)42.544.71548.647.40071.197.00471.661.24786.310.66485.741.369110.563.700142.185.207

 Ανακαίνιση του αεροδρομίου 
Η ανακαίνιση του αεροδρομίου πραγματοποιήθηκε με σκοπό να υποδεχτεί την αναμενόμενη αύξηση των επιβατών στη Διεθνή Έκθεση της Σαραγόσας το 2008. Τα έργα ξεκίνησαν τη δεύτερη εβδομάδα του Μαΐου του 2006 και διήρκεσαν μέχρι το Μάρτιο του 2008 (αν και το αρχικό χρονοδιάγραμμα ήταν για τις 20 Ιανουαρίου 2008).

 Tερματικός σταθμός 
Ο νέος τερματικός σταθμός απέκτησε τριπλάσιο χώρο για τους ταξιδιώτες. Συγκεκριμένα, ο παλιός τερματικός σταθμός είχε 4.300 τετραγωνικά μέτρα κι ο νέος σταθμός έχει 16.250 τ.μ., κατανεμημένα σε δύο ορόφους κι ένα υπόγειο 7.000 τ.μ., όπου υπάρχουν αποθηκευτικοί χώροι. Τα έργα του τερματικού σταθμού κόστισαν 22.7 εκατομμύρια ευρώ.

Με έξι πύλες επιβίβασης και 12 σταθμούς check-in, το κτίριο μπορεί να λάβει έως και ένα εκατομμύριο επιβάτες ετησίως. Για να επιτύχει αυτό το ποσοστό, σχεδόν τρεις φορές μεγαλύτερο αριθμό επιβατών από τους 381.849 που δέχτηκε το 2005, ο αερολιμένας επικεντρώθηκε στις εταιρίες χαμηλού κόστους.

  Χώροι στάθμευσης 
Τα συνολικά 1.300 οχήματα που μπορούν να φιλοξενηθούν κατανέμονται ως εξής:

 1.030 για αυτοκίνητα επιβατών/επισκεπτών,
 100 για τους εργαζόμενους,
 8 για λεωφορεία,
 130 για ενοικιαζόμενα οχήματα,
 28 θέσεις στάθμευσης για ελάχιστη διάρκεια στάθμευσης και
 60 ταξί

Τα έργα κόστισαν 4.8 εκατομμύρια ευρώ.

  Άλλες βελτιώσεις 
Άλλες βελτιώσεις που έγιναν πρόσφατα στο αεροδρόμιο είναι:
 Μεγαλύτερος χώρος στάθμευσης αεροσκαφών - Τα αεροπλάνα έχουν επιπλέον 50.000 τετραγωνικά μέτρα για να σταθμεύσουν, και συνολικά έχουν 150.000 συνολικά. Υπάρχει χώρος για έξι ακόμη αεροσκάφη. Το έργο αυτό κόστισε 6 εκατομμύρια ευρώ.
 Νέος πύργος ελέγχου - Η AENA επένδυσε 3.5 εκατομμύρια για έναν νέο πύργο ελέγχου. Τα έργα ξεκίνησαν το 2011.
 Ο δρόμος πρόσβασης προς/από το αεροδρόμιο - Οι βελτιώσεις (νέες πινακίδες, διαπλάτυνση οδών) ήταν έτοιμες λίγες ημέρες πριν από την Expo.

  Πρόσβαση στο αεροδρόμιο 

  Με λεωφορείο από/προς το κέντρο της πόλης  
Η γραμμή 501 του δημόσιου οργανισμού λεωφορείων της Σαραγόσας, συνδέει το αεροδρόμιο με το κέντρο της Σαραγόσα με διάρκεια 45 λεπτά (Paseo María Agustín, 7), δίπλα στην Puerta del Carmen. Επίσης, η γραμμή αυτή σταματά στο σταθμό Zaragoza-Delicias, τον κεντρικό σταθμό τραίνων και λεωφορείων της πόλης, ο οποίος διαθέτει υπηρεσίες υψηλής ταχύτητας και υπεραστικών μετακινήσεων. Η συχνότητα μετάβασης είναι 30 λεπτά από Δευτέρα έως Σάββατο και 1 ώρα τις Κυριακές και τις αργίες. Η τιμή του εισιτηρίου είναι € 1.85.

Μπορείτε να δείτε όλες τις στάσεις και το αναλυτικό πρόγραμμα του λεωφορείου εδώ: http://www.consorciozaragoza.es 

 Με λεωφορείο από/προς άλλες πόλεις 
Το αεροδρόμιο συνδέεται επίσης με τις πόλεις : Σαν Σεμπαστιάν, Παμπλόνα και Τουδέλα.

Τιμές: € 17,15 από την Παμπλόνα, € 8.55 από την Τουδέλα.

Πρόγραμμα: Κάθε μέρα της εβδομάδας λειτουργεί μια διαδρομή που συνδέεται με την Tudela. Κάθε Πέμπτη, Σάββατο και Κυριακή με την Παμπλόνα και τις Κυριακές με το Σαν Σεμπαστιάν.

Μπορείτε να δείτε περισσότερες πληροφορίες και να κάνετε κράτηση εισιτηρίων εδώ: https://www.alsa.es

  Με τρένο 
Παρόλο που προς το παρόν δεν υπάρχει σιδηροδρομική σύνδεση με το αεροδρόμιο, στο μέλλον υπάρχει η δυνατότητα δημιουργίας γραμμής με σταθμό το αεροδρόμιο, καθώς υπάρχουν σιδηροδρομικές γραμμές στην ευρύτερη περιοχή.

 Με αυτοκίνητο 
Η εθνική οδός N-125 συνδέει το αεροδρόμιο με την πόλη της Σαραγόσας, την Autovía del Nordeste (A-2) και την παράκαμψη Z-40 (Cuarto Cinturón de Zaragoza).

Το αεροδρόμιο διαθέτει δύο θέσεις στάθμευσης: το πάρκινγκ P1, το οποίο βρίσκεται δίπλα στο τερματικό σταθμό επιβατών με 817 θέσεις, και το P2, που βρίσκεται δίπλα στα τερματικό σταθμό για τα εμπορεύματα με 229 θέσεις.

Επιπλέον, διαθέτει υπηρεσίες ενοικίασης αυτοκινήτων από τις εταιρείες Hertz και Rent a Car.

 Με ταξί 
Τα ταξί που μπορούν να χρησιμοποιηθούν βρίσκονται δίπλα στην αίθουσα αφίξεων του τερματικού σταθμού των επιβατών. Η τιμή της διαδρομής μέχρι το κέντρο της πόλης είναι € 25.

Παραπομπές

 Εξωτερικοί σύνδεσμοι 

 Página web oficial del Aeropuerto de Zaragoza
 Página oficial del Real Aeroclub de Zaragoza

Σαραγοσα